CELEX: 62018TN0692
Language: sl
Date: 2018-11-23 00:00:00
Title: Zadeva T-692/18: Tožba, vložena 23. novembra 2018 – Montanari/ESZD

28.1.2019   
            
            
               SL
            
            
               Uradni list Evropske unije
            
            
               C 35/27
            
         
      Tožba, vložena 23. novembra 2018 – Montanari/ESZD
      (Zadeva T-692/18)
      (2019/C 35/33)
      Jezik postopka: francoščina
      
         Stranki
      
      
         Tožeča stranka: Marco Montanari (Reggio Emilia, Italija) (zastopnika: A. Champetier in S. Rodrigues, avocats)
      
         Tožena stranka: Evropska služba za zunanje delovanje (ESZD)
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da je tožba dopustna in utemeljena;
               
            
                  —
               
               
                  izpodbijani sklep, s katerim je bil tožeči stranki popolnoma ali delno zavrnjen dostop do zgoraj navedenega dokumenta, razglasi za ničen;
               
            
                  —
               
               
                  toženi stranki naloži plačilo vseh stroškov postopka.
               
            
         Tožbeni razlogi in bistvene trditve
      
      Tožba je bila vložena zoper sklep z dne 24. oktobra 2018 Evropske službe za zunanje delovanje, s katerim je bil tožeči stranki zavrnjen dostop do poročila z dne 29. julija 2017, sestavljenega po končani misiji mediacije, ki jo je vodil vodja oddelka „Podpora misijam“.
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: kršitev Uredbe 1049/2001, člena 15(3) PDEU in člena 42 Listine Evropske unije o temeljnih pravicah. Natančneje, tožeča stranka trdi, da je dostop javnosti do dokumentov institucij pravno načelo in da je možnost zavrnitve izjema. Izjeme, ki so določene v členu 4 Uredbe 1049/2001 in na katere se sklicuje Evropska služba za zunanje delovanje, ne morejo upravičiti zavrnitve dostopa do dokumentov, ker pogoji, določeni v zgoraj navedenem členu, niso izpolnjeni.
               
            
                  2.
               
               
                  Drugi tožbeni razlog: kršitev člena 296 PDEU in člena 41 Listine Evropske unije o temeljnih pravicah, ker izpodbijani sklepi niso obrazloženi ali so pomanjkljivo obrazloženi.
               
            
                  3.
               
               
                  Tretji toženi razlog: kršitev načela sorazmernosti.